**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈւԹՅՈւՆ**

**ՇԻՐԱԿԻ ՄԱՐԶ**

**ԳՅՈւՄՐԻ ՀԱՄԱՅՆՔ**

****

**ԳՅՈւՄՐԻՀԱՄԱՅՆՔ**

**ՏՐԱՆՍՊՈՐՏԱՅԻՆ ՌԱԶՄԱՎԱՐՈւԹՅՈւՆ ԵՎ ԳՈՐԾՈՂՈւԹՅՈւՆՆԵՐԻ ԾՐԱԳԻՐ**

**(2022-2024թթ.)**

**Գյումրի համայնքի տրանսպորտային բարեփոխումների ռազմավարությունը և գործողությունների ծրագիրը մշակվել է «Դաշինք՝ հանուն կայուն և կանաչ կառավարման» Ծրագրի Գյումրի համայնքում տրանսպորտի հարցերով բաղադրիչի իրականացման շրջանակներում։**

**2021թ.**

**ԱՌԿԱ ԽՆԴԻՐՆԵՐԸ**

Գյումրու ներհամայնքային երթուղային ցանցումշահագործվում են 9 միկրոավտոբուսային երթուղիներ` 87 տրանսպորտային միջոցով, որոնց տարիքը՝ 5-ից ավել է։ Կարող ենք փաստել, որ Գյումրի համայնքում կանոնավոր ուղևորափոխադրումները չեն ապահովում արդյունավետություն իսկանվտանգության, սպասարկման որակի և էկոլոգիական տեսանկյունիցչեն բավարարում ինչպես ՀՀ օրենսդրությամբ ներկայացվող պահանջներին, այնպես էլ միջազգային չափանիշներին։ Նշված իրավիճակը հիմնականում պայմանավորված է ներհամայնքային տրանսպորտային համակարգի ոչ բավարար ֆինանսավորմամբ կամ ֆինանսական արդյունավետ գործիքակազմի կիրառմամբ, ներհամայնքային տրանսպորտում կիրառվող տեղեկատվական տեխնոլոգիաների պակասով, ինչպես նաև թերի վերահսկողությամբ։ Այսպիսով՝ ներկայումս Գյումրու ներհամայնքային կանոնավոր ուղևորափոխադրումները չեն բավարարում համայնքի բնակչության տրանսպորտային կարիքները։

Գյումրի համայնքում իրականացվող բարեփոխումների շրջանակներում, դեռևս 2020 և 2021 թվականներին համայնքը ձեռք է բերել թվով 66 «Գազել» մակնիշի միկրոավոտոբուսներ, որոնցից 63-ը՝ 2021 թվականին։ Ներհամայնքային երթուղային ցանցում նշված միկրոավտոբուսները դեռևս չեն շահագործվում, քանի որ անհրաժեշտ է նոր տրանսպորտային միջոցները շահագործել լիարժեք ձևավորված երթուղային ցանցի շրջանակներում, ապահովելով՝ տրանսպորտային համակարգի ամբողջական շահագործումը։2020 թվականին հաստատված, Գյումրու ներհամայնքային երթուղային ցանցովնախատեսված է թվով 85 տրանսպորտային միջոցների շահագործում։ Գյումրու համայնքապետարանը նպատակ է հետապնդում ներհամայնքային երթուղային ցանցը սպասարկել օպերատորի՝ համայնքային ենթակայության ընկերության միջոցով։ Նշված նպատակին հասնելու համար ներկայումս Գյումրու համայնքապետարանի կողմից իրականացվում են համապատասխան աշխատանքներ։

**ՏՐԱՆՍՊՈՐՏԱՅԻՆ ՌԱԶՄԱՎԱՐՈւԹՅՈւՆԸ**

Սույն ռազմավարության նպատակն է՝Գյումրի համայնքում ներդնել արդյունավետ և բարձր արտադրողականությամբ ներհամայնքային կանոնավոր ուղևորափոխադրումների երթուղային ցանց՝ հիմքում դնելով անվտանգ, էկոլոգիապես մաքուր և սպասարկման բարձր որակ ապահովող տրանսպորտային միջոցների շահագործման անհրաժեշտությունը։

Նշված նպատակին հասնելու համար առաջարկվում է՝

1.ՀՀ օրենսդրության պահանջներին համապատասխան,հաշվի առնելով միջազգային փորձը, Գյումրի համայնքում իրականացնել ուղևորահոսքի ուսումնասիրություն։Ուղևորահոսքի ուսումնասիրության նպատակով, առաջարկելԳյումրի համայնքի ղեկավարին՝ ձևավորել հանձնաժողով։Նոր երթուղային ցանցի ձևավորման համար հիմք ընդունել գործող երթուղային ցանցը, փաստացի ուղևորահոսքը, համայնքի զարգացման հեռանկարը, համայնքի կապը այլ համայնքների, այլ մարզերի (Երևանի և այլ մարզկենտրոնների) հետ, ապահովելով՝ուղևորների կուտակման և կլանման կետերի միջև արդյունավետ ուղևորափոխադրումներ։ Նախատեսվում է ուղևորահոսքի վերաբերյալ տվյալները քարտեզագրել, թվայնացնել և դրանց հիման վրա կազմելհամայնքային երթուղիների չվացուցակները և ուղեգծերը։ Համայնքային երթուղիների չվացուցակների և ուղեգծերի հաստատման գործընթացը ավարտելուց հետո դրանք նույնպես թվայնացնել։ Գյումրի համայնքում, կախված ուղևորահոսքի մեծությունից և ուղղություններից սահմանել երթուղային ցանցում շահագործման ենթակա տրանսպորտային միջոցների քանակը (փոխադրումների ծավալին համապատասխան) և տիպը (ներառյալ՝ տեղատարողությունը)։ Համայնքի երթուղային ցանցում շահագործման ենթակա տրանսպորտային միջոցների ընտրության նպատակով սահմանել ՀՀ օրենսդրությամբ դրանց ներկայացվող պարտադիր պայմանները, պահանջները և համայնքի կողմից հեռանկարային զարգացման ծրագրերին համապատասխան լրացուցիչ պահանջներ։ Միջոցառման արդյունքում համայնքում կապահովվի սակավաշարժ և հաշմանդամություն ունեցող քաղաքացիների ընդհանուր օգտագործման տրանսպորտից անխոչընդոտ երթևեկելու հնարավորությունը՝ կնախատեսվի շահագործել հաշմանդամների, սայլակով երեխաների, տեսողական և լսողական խնդիրներ ունեցող անձանց համար հարմարեցված ավտոբուսներ։ Կսահմանվեն համայնքային երթուղիները, որոնք կշահագործվեն համայնքի կողմից կամ համայնքի կողմից պատվիրակված՝ մասնավոր փոխադրողի կողմից։ Այն ներհամայնքային երթուղիների համար, որոնք նախատեսվում են շահագործվել համայնքի կողմից՝ փոխադրավարձի հաշվարկման մեթոդաբանության հիման վրա,համայնքի ավագանու կողմից կսահմանվի փոխադրավարձը։Կձևավորվի համայնքային ենթակայության կազմակերպություն՝ օպերատոր, որը կսպասարկի ներհամայնքային երթուղիները։ Այն երթուղիները, որոնք պետք է սպասարկվեն մասնավոր փոխադրող կազմակերպությունների կողմից, դրանց համար կմշակվեն մրցութային փաթեթներ և մրցույթի անցկացման ժամանակացույց։ Նախատեսվում է համայնքում երթուղային ցանցի ձևավորման աշխատանքների ժամանակ (նաև հետագայում երթուղային ցանցում իրականացվող փոփոխությունների ժամանակ), ուսումնասիրությունների փուլում, հանրային քննարկումների միջոցով, ապահովել համայնքի բնակիչների բարձր ներգրավվածություն։

2.Գյումրի համայնքում կներդրվի ներհամայնքային կանոնավոր ուղևորափոխադրումների միջազգային չափանիշներին համապատասխան տոմսային համակարգ, որը կապահովի ինչպես համայնքի կողմից շահագործվող երթուղիներում այնպես էլ մասնավոր՝ համայնքի կողմից մասնավոր փոխադրողին պատվիրակված երթուղիներում տոմսերի վաճառքի, ճանաչման և տոմսերի վաճառքից գեներացված գումարների համապատասխան վերաբաշխման հնարավորություն։ Ներդրվող տոմսային համակարգը հնարավորություն կունենա սահուն կերպով ինտեգրվելու հանրապետությունում նախատեսվող միասնական տոմսային համակարգին։Կքննարկվի տոմսային համակարգի ներդրման տարբեր մեխանիզմներ՝ հիմքում դնելով միասնական տոմսի սկզբունքը, ինչպես նաև կարևոր գործոն կհանդիսանա ճկուն զեղչային համակարգի ձևավորումը։ Տոմսային համակարգի ներդնումը կպահանջի վերանայել անվճար կամ զեղչ սակագներով ներհամայնքային կանոնավոր ուղևորափոխադրումներից փոխադրվելու արտոնություն ունեցող քաղաքացիների տոմսային համակարգում երթևեկելու ներկայումս գործող կարգավորումները։ Տոմսային համակարգի ներդրման աշխատանքներին զուգահեռ կներդրվի Գյումրի համայնքում երթուղային ցանցի շահագործման ֆինանսական մուտքերի և ելքերի թափանցիկ մեխանիզմ։

3.Կմշակվի համայնքում ընդհանուր օգտագործման տրանսպորտում շահագործման ենթակա էկոլոգիապես մաքուր ավտոբուսների տեխնիկական բնութագիրը և կներկայացվի դրանց շահագործման համար անհրաժեշտ ենթակառուցվածքների ձևավորման վերաբերյալ առաջարկություն։ Գյումրի համայնքի երթուղային ցանցը սույն ծրագրի շրջանակներում կհամալրվի էլեկտրական ավտոբուսներով։

4.Ընդհանուր օգտագործման տրանսպորտում էկոլոգիապես մաքուր վառելիքով շահագործվող տրանսպորտային միջոցների կիրառումը դրական ազդեցություն կթողնի արտանետումների կրճատման վրա։ Սակայն միայն կանոնավոր ուղևորափոխադրումներում էկոլոգիապես մաքուր վառելիքով տրանսպորտային միջոցների շահագործումը դեռևս բավարար չէ որպեսզի համայնքում տրանսպորտային արտանետումների կրճատումը հասցվի նվազագույնի։ Արտանետումների էական կրճատում հնարավոր կլինի արձանագրել արդյունավետ, բարձր արտադրողականությամբ, սպասարկման բարձր որակ ունեցող և անվտանգ ընդհանուր օգտագործման տրանսպորտի առկայության պայմաններում, քանի որ տվյալ դեպքում քաղաքացիների մոտ կտրուկ կբարձրանա կանոնավոր ուղևորափոխադրումների նկատմամբ գրավչությունը և վստահությունը։ Նշված միջոցառման արդյունքում քաղաքացիները կսկսեն երթևեկել ընդհանուր օգտագործման տրանսպորտով՝ մի կողմից ավելի բարձրացնելով կանոնավոր ուղևորափոխադրումների արդյունավետությունը (ավելացնելով ուղևորահոսքը), մյուս կողմից կրճատելով սեփական մեքենաների և տաքսիների օգտագործումը, ինչն էլ իր հերթին առաջ կբերի ճանապարհա-տրանսպորտային խցանումների նվազեցմանը (նաև ճանապարհա-տրանսպորտային պատահարների կրճատմանը, այսինքն՝ մարդկանց կյանքի և առողջության պահպանմանը), համապատասխանաբար էականորեն կկրճատվի արտանետվուղ գազերի քանակը։ Միաժամանակ համայնքում Էկոլոգիապես մաքուր տրանսպորտային միջոցների շահագործման նպատակով անհրաժեշտ է ներդնել համապատասխան ենթակառուցվածքներ, հաշվի առնելով համայնքում Էկոլոգիապես մաքուր տրանսպորտային միջոցների հետագա աճը։ Հետևաբար կուսումնասիրվի Գյումրի համայնքում տրանսպորտային արտանետումների ընդհանուր ֆոնը և դրանց կրճատման նպատակով, հաշվի առնելով միջազգային լավագույն փորձը, կներկայացվի տրանսպորտային արտանետումների կրճատմանն ուղված կարճաժամկետ և երկարաժամկետ միջոցառումների ծրագիր։

5. Գյումրի համայնքում կանոնավոր փոխադրումները առավել անվտանգ դարձնելու նպատակով առաջարկվում է՝ հստակ կանոնակարգել՝

* «Միջազգային ավտոճանապարհային փոխադրումներ կատարողտրանսպորտային միջոցների անձնակազմի աշխատանքի մասին» Համաձայնագրի և «Ավտոմոբիլային տրանսպորտի մասին» ՀՀ օրենքի պահանջներին համապատասխան ներհամայնքային երթուղային ցանցերում աշխատող վարորդների աշխատանքի և հանգստի ռեժիմը՝ կիրառելով նաև հսկողության տեխնիկական միջոցներ,
* վարորդների պարբերաբար և ամենօրյա նախաուղերթային բժշկական զննման գործընթացը,
* տրանսպորտային միջոցների նախաուղերթային տեխնիկական զննման գործընթացը,
* տրանսպորտային միջոցների պահպանումը, տեխնիկական սպասարկումները, ընթացիկ ու հիմնական նորոգումները և այդ աշխատանքների կատարման հաշվառման գործընթացները։

6. Ներհամայնքային ավտոբուսային կանոնավոր փոխադրումների կառավարման և սպասարկման որակի բարելավման նպատակով կառաջարկվի ներդնել ժամանակակից տեխնոլոգիաներ, որոնք միտված կլինեն Գյումրի համայնքում երթակարգավարական ծառայությունները էլեկտրոնային եղանակով մատուցելուն և ներհամայնքային երթուղային ցանցի էլեկտրոնային հավելվածների(ինտերակտիվ քարտեզների) ձևավորմանը: Կձևավորվեն այնպիսի համակարգեր, որոնք հետագայում սահուն կերպով կինտեգրվեն հանրապետությունում նախատեսվող նմանատիպ համակարգերին։

7. Համայնքներում արդյունավետ և սպասարկման բարձր որակի կանոնավոր ուղևորափոխադրումներ ձևավորելու նպատակով անհրաժեշտ է ունենալ տվյալ փոխադրումների պահանջներին համապատասխան կանգառակետեր, որոնք կապահովեն նաև սակավաշարժ և հաշմանդամություն ունեցող քաղաքացիների անխոչընդոտ նստեցումը և իջեցումը։ Կանգառակետերը պետք է ապահովեն նաև ներքաղաքային տրանսպորտային միջոցների համապատասխան կայանումը ու էլեկտրական շարժիչով շահագործվող ավտոբուսների շահագործումը։ Կանգառակետերի ձևավորման վերաբերյալ կներակայացվի համապատասխան առաջարկություն։

8. Երթուղային ցանցի շահագործման բարձր արդյունավետություն ապահովելու նպատակովանհրաժեշտություն կառաջանա կանոնավոր ուղևորափոխադրումներ իրականացնող տրանսպորտային միջոցների հնարավորինս անխոչընդոտ երթևեկության ապահովում, դրանց երթևեկության կանոնակարգում, երթևեկության արագությունների սահմանում։ Կանոնավոր ուղևորափոխադրումներում ներգրավված տրանսպորտային միջոցների երթևեկության պայմանների և պահանջների ճշգրիտ պաշտպանությունը առաջ կբերի ընդհանուր օգտագործման տրանսպորտում էներգախնայողության, համապատասխանաբար՝ արտանետումների կրճատմանը։ Արդյունավետ տրանսպորտային ցանցի ձևավորման համար անհրաժշտ կլինի վերանայել Գյումրի համայնքում ճանապարհային երթևեկության սխեմաները։

9. Գործընթացի ամբողջ ընթացքում Գյումրու համայնքապետարանում աշխատող ներհամայնքային կանոնավոր ուղևորափոխադրումների բնագավառի համայնքային ծառայողների, փոխադրումների իրականացման գործընթացում ներգրաված և ներհամայնքային կանոնավոր ուղևորափոխադրումները սպասարկող կազմակերպությունների աշխատակիցների համար կիրականացվի համայնքային ծառայողների մասնագիտական կարողությունների բարձրացմանն ուղղված միջոցառումներ։ Միջոցառումները ուղղված կլինեն տրանսպորտի բնագավառում իրավական ակտերի և տեխնիկական կանոնակարգերի, փոխադրումների կազմակերպման և կառավարման միջազգային փորձի վերաբերյալ տեղեկատվության տրամադրմանը, ինչպես նաև պրակտիկ փորձ ձեռք բերելու նպատակով կապահովվի շահառուների մասնակցությունը ծրագրի իրականացման բոլոր փուլերում։

Կմշակվեն Գյումրու բնակիչների (ուղևորների) համար ներհամայնքային կանոնավոր փոխադրումներից օգտվելու վերաբերյալ տեղեկատվական նյութեր, մասնավորապես՝ ներհամայնքային կանոնավոր ուղևորափոխադրումներից օգտվելու, ժամանակակից տեխնոլոգիաների կիրառման, ուղևորների իրավունքների և պարտականությունների վերաբերյալ։

**Ակնկալվող արդյունքը**

Միջոցառումների իրականացման արդյունքում, Գյումրի համայնքում կներդրվի, ՀՀ օրենսդրությամբ նախատեսված և միջազգային լավագույն չափանիշներին համապատասխան երթուղային ցանց, որը կլինի առավել անվտանգ, կապահովի սպասարկման բարձր որակ և միտված կլինի կրճատելու՝ տրանսպորտային արտանետումները։

Իրականացվող միջոցառումների արդյունքում հնարավոր կլինի՝

* համայնքի տարբեր թաղամասերում բնակվող քաղաքացիների համար ուղևորափոխադրումները դարձնել հասանելի, ներառյալ՝ ոչ խիտ բնակեցված թաղամասերը,
* կանոնավոր ուղևորափոխադրումներում ներգրավված տրանսպորտային միջոցները համապատասխանեցնել փաստացի ուղևորահոսքի ծավալներին ինչի արդյունքում կբացառվի տրանսպորտային միջոցների թերծանրաբեռնվածությունը, համապատասխանաբարշահագործվող երթուղիներըկդառնան տնտեսապես հիմնավորված, իսկ ուղևորի համար՝ կբացառվի տրանսպորտային միջոցի գերծանրաբեռնվածությունը, ինչ էլ կապահովի սպասարկման որակի և անվտանգության բարձր մակարդակ,
* կրճատել ուղևորության վրա ծախսվող ժամանակահատվածը,
* տեղեկատվական տեխնոլոգիաների առավել համապարփակ կիրառմամբ, մի կողմից բարձրացնել ներհամայնքային կանոնավոր փոխադրումների նկատմամբ հսկողությունը, իսկ մյուս կողմից էականորեն բարելավել սպասարկման որակը և արդյունավետությունը,
* ներդնելով տոմսային համակարգ ապահովել հավաքագրվող գումարների և ծախսերի բավարար մակարդակ,
* ձևավորել համապատասխան տրանսպորտային ենթակառուցվածքներ,
* իրականացնել համայնքում տրանսպորտային արտանետումների վերահսկողություն և կրճատմանն ուղղված միջոցառումներ,
* բարձրացնել աշխատակիցների մասնագիտական ունակությունները,
* բարձրացնել քաղաքացիների ներգրավվածությունը և տեղեկացվածությունը։

**ԳՈՐԾՈՂՈւԹՅՈւՆՆԵՐԻ ԾՐԱԳԻՐ**

|  |  |  |  |
| --- | --- | --- | --- |
| **N** | **ՀԻՄՆԱԿԱՆ ՄԻՋՈՑԱՌՄԱՆ ԵՎ ԵՆԹԱՄԻՋՈՑԱՌՄԱՆ ԱՆՎԱՆՈւՄԸ** | | **ԿԱՏԱՐՄԱՆ ԺԱՄԿԵՏԸ** |
| 1 | **Ներհամայնքային տրանսպորտի բնագավառը կանոնակարգող ՀՀ ներպետական և միջազգային օրենսդրության և իրավակիրառական պրակտիկայի վերլուծություն ու համապատասխան առաջարկությունների ներկայացում** | | մինչև 15.12.2021թ․ |
| 2 | **Գյումրի համայնքում նոր երթուղային ցանցի ձևավորում** | | մինչև 30.04.2023թ․ |
| 1 | **Գյումրի համայնքում ուղևորահոսքի ուսումնասիրություն**  Կներկայացվի ուղևորահոսքի ուսումնասիրություն իրականացնելու իրավական կանոնակարգման վերաբերյալ առաջարկություն՝  - Գյումրի համայնքում ներհամայնքային ավտոբուսային կանոնավոր փոխադրումների նոր երթուղային ցանցի ձևավորման համար Գյումրի համայնքի ղեկավարի քննարկմանը կներկայացվի հանձնաժողով ստեղծելու մասին որոշման նախագիծ,  - ուղևորահոսքի ուսումնասիրման մեթոդաբանությունը։ | մինչև 30.09.2022թ․ |
| 2 | **Ուղևորահոսքի փաստացի ուսումնասիրություն** | մինչև 31.10.2022թ․ |
| 3 | **Ուղևորահոսքի տվյալների քարտեզագրում** | մինչև 30.11.2022թ․ |
| 4 | **Երթուղիների չվացուցակների և ուղեգծերի կազմում** | մինչև 20.02.2023թ․ |
| 5 | **Երթուղիների չվացուցակների և ուղեգծերի հաստատման գործընթաց** | մինչև 10.03.2023թ․ |
| 6 | **Երթուղային ցանցում շահագործման ենթակա տրանսպորտային միջոցների տիպի ընտրություն՝ համապատասխան տեղատարողության և փոխադրումների ծավալին համապատասխան քանակի սահմանում** | մինչև 10.03.2023թ․ |
| 7 | **Համայնքի կողմից և համայնքի կողմից պատվիրակված՝ մասնավոր փոխադրողի կողմից սպասարկման ենթակա երթուղիների սահմանում** | մինչև 30.04.2023թ․ |
| 3 | **Գյումրի համայնքում ներհամայնքային կանոնավոր ուղևորափոխադրումների տոմսային համակարգի ներդրում** | | մինչև 10.09.2023թ․ |
| 1 | **Տոմսային համակարգի ներդրման տեխնիկական պայմանների մշակում** | մինչև 31.07.2022թ․ |
| 3 | **Գյումրի համայնքում ներհամայնքային կանոնավոր ուղևորափոխադրումներում տոմսային համակարգի ներդրման համար օպերատորի ընտրություն** | մինչև 30.10.2022թ․ |
| 4 | **Գյումրիհամայնքում ներհամայնքային կանոնավոր ուղևորափոխադրումներում տոմսային համակարգի ներդրման պիլոտային փուլ** | 01.07.2023թ․- 31.08.2023թ․ |
| 4 | **Գյումրիհամայնքում տրանսպորտային արտանետումների կրճատմանն ուղղված միջոցառումների իրականացում** | | մինչև 31.03.2023թ․ |
| 1 | **Գյումրի համայնքում էկոլոգիական վիճակի վերաբերյալ տվյալների հավաքագրում՝ մասնավորապես համայնքներում տրանսպորտայի միջոցների (կանոնավոր ուղևորափոխադրումներ իրականացնող տրանսպորտային միջոցների) շահագործման արդյունքում մթնոլորտային ավազան արտանետվող գազերի տեսակների և դրանց քանակի վերաբերյալ** | մինչև 20.12.2022թ․ |
| 2 | **Գյումրի համայնքում մթնոլորտային ավազան ավտոտրանսպորտից արտանետվող գազերի քանակը կրճատելու վերաբերյալ կարճաժամկետ և երկարաժամկետ միջոցառումների ծրագրի ներկայացում** | մինչև 31.03.2023թ․ |
| 3 | **Գյումրի համայնքում ներհամայնքային երթուղիների շահագործման համար անհրաժեշտ էկոլոգիապես մաքուր վառելիքով շահագործվող ավտոբուսների տեխնիկական բնութագրերի մշակում** | մինչև 31.07.2022թ․ |
| 5 | **Գյումրի համայնքում նոր ձևավորված երթուղային ցանցի հիման վրա կանոնավոր ուղևորափոխադրումներ իրականացնող կազմակերպությունների ընտրությանն ուղված միջոցառումների իրականացում** | | մինչև 31.10.2022 թ. |
| 1 | **ներհամայնքային երթուղիները սպասարկող համայնքային ենթակայության կազմակերպության՝ օպերատորի ձևավորում** | մինչև 31.05.2022 թ. |
| 2 | **Գյումրի համայնքի կողմից ներհամայնքային երթուղիների շահագործումը մասնավոր փոխադրողին պատվիրակելու դեպքում՝ մրցութային փաթեթների մշակումև մրցույթների անցկացման ժամանակացույցի կազմում** | մինչև 30.04.2023 թ. |
| 3 | **Ներհամայնքային կանոնավոր երթուղիներում փոխադրավարձի սահմանման իրավական կանոնակարգման վերաբերյալ առաջարկության ներկայացում** | մինչև 31.10.2022 թ. |
| 6 | **Գյումրի համայնքում ներհամայնքային ուղևորափոխադրումների իրականացման գործընթացում ժամանակակից տեխնոլոգիաների կիրառում** | | մինչև 30.09.2023թ․ |
| 1 | **Ներհամայնքային ուղևորափոխադրումներում երթակարգավարական ծառայությունները էլեկտրոնային եղանակով մատուցող կազմակերպության ձևավորում** | |
| 2 | **Ներհամայնքային երթուղային ցանցերի էլեկտրոնային հավելվածների (ինտերակտիվ քարտեզներ) ներդնում** | |
| 7 | **Գյումրի համայնքում ներհամայնքային ուղևորափոխադրումների իրականացման համար անհրաժեշտ ենթակառուցվածքների ձևավորում** | | մինչև 10.04.2023թ․ |
| 1 | **Կանոնավոր ուղևորափոխադրումների կանգառակետերի արդիականացման վերաբերյալ առաջարկության ներկայացում** | մինչև 20.03.2023թ․ |
|  | 2 | **Կանոնավոր ուղևորափոխադրումներում ներգրաված տրանսպորտային միջոցների հավաքակայանին ներկայացվող պահանջների վերաբերյալ առաջարկության ներկայացում, մասնավորապես՝**   * վարորդների պարբերաբար և ամենօրյա նախաուղերթային բժշկական զննման գործընթացի կանոնակարգում, * տրանսպորտային միջոցների նախաուղերթային տեխնիկական զննման գործընթացի կանոնակարգում, * տրանսպորտային միջոցների պահպանման, տեխնիկական սպասարկումների, ընթացիկ ու հիմնական նորոգումների և այդ աշխատանքների կատարման հաշվառման գործընթացների կանոնակարգում։ | մինչև 30.12.2022թ․ |
| 8 | **Գյումրու ներհամայնքային կանոնավոր ուղևորափոխադրումների համար ուսումնական նյութերի մշակում** | | մինչև 20.12.2023թ․ |
| 1 | **Գյումրու համայնքապետարանում աշխատող ներհամայնքային կանոնավոր ուղևորափոխադրումների բնագավառի համայնքային ծառայողների և փոխադրող կազմակերպությունների աշխատակիցների համար մասնագիտական կարողությունների բարձրացմանն ուղված միջոցառումների իրականացում** | Պարբերաբար 2022 և2023թվականների ընթացքում |
| 2 | **Գյումրու բնակիչների** (**ուղևորների**) **համար ներհամայնքային կանոնավոր փոխադրումներից օգտվելու վերաբերյալ տեղեկատվական նյութերի մշակում** | մինչև 20.12.2023թ․ |